جان، دین و فلسفه‌ده، اینسان وارلیغی‌نین مادی اولمایان طرفی یادا اؤزو اولاراق تعیین اولونار و عومومیتله بیرئیسل‌لیکله (ذات) ائش‌آنلاملی (مترادف) اولاراق اله آلینار. الهیاتدا روح آدامین ایلاهیلیگه ایشتیراک ائدن قیسیمی اولاراق تعیین اولونار و عومومیتله بدنین اؤلوموندن سونرا آدامین وارلیغینی داوام ائتدیرن قیسیمی اولاراق اله آلینار. بیر چوخ مدنیت اینسان حیاتی‌نین یا دا وارلیغی‌نین جیسمانی اولمایان قایناغینی روح ایله عینی توتموش و بیر چوخ مدنیت بوتون جانلیلاری روحلارا سؤیکه‌میشدیر. تاریخ-اؤنجه‌سی خالقلاردا بئله بدن ایله اونو جانلی ائدن آراسیندا بیر آیری-سئچکیلیک ائدیلدیگی گؤرولمکده‌دیر. بیر چوخ دینی و فلسفی آخیندا، هر جانلی‌نین بیر عونصورو اولان، وار اولماسی اوچون فیزیکی مادده‌یه احتیاج دویمایان، ماده-خاریجی، قبول ائدیله بیلمز، تظاهورلریله اؤزونو گؤسترن، آشان، حیاتا قابیلیتینه صاحیب، دَییشن و اینکیشاف ائدن، مقصدلی بیر پرینسیپ (قایناق) یا دا بیر قودرت اولاراق تعیین اولونان روح، بیر چوخ دینی و فلسفی آخیندا دا ابدی، قابیلیتلر صاحیبی، اینسان داورانیشلاری‌نین موحرریکی، سهو ایله ثاواب ائتمه ایراده‌سینه صاحیب بیر وارلیق یا دا وارلیغین گیزلی اوزو اولاراق قبول ائدیلیر.